
ΤΕΥΧΟΣ ΔΕΥΤΕΡΟ 


Αρ 


. Φύλλου 2641 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και συγκρότηση Ομάδας Εργασίας για 
την εκκαθάριση και ταυτοποίηση των ηλεκτρονι¬ 
κών μητρώων. 

2 Καθορισμός κομίστρου ορισμένων διαδρομών με 
επιβατηγό δημόσιας χρήσης (Ε.Δ.Χ.) αυτοκίνητα 
στην Περιφερειακή Ενότητα Θεσσαλονίκης. 

3 Καθιέρωση υπερωριακής εργασίας με αμοιβή 
κατά τις απογευματινές και νυχτερινές ώρες κα¬ 
θώς και Κυριακές και εξαιρέσιμες ημέρες Β' εξα¬ 
μήνου 2017, για τους υπαλλήλους της Περιφέρει¬ 
ας Δυτικής Μακεδονίας (Έδρα) και ΠΕ Κοζάνης. 


ΑΠΟΦΑΣΕΙΣ 

Αριθμ.ΤΑΔΚοικ. 760/2 017 (1) 

Σύσταση και συγκρότηση Ομάδας Εργασίας για 
την εκκαθάριση και ταυτοποίηση των ηλεκτρο¬ 
νικών μητρώων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1) Τις διατάξεις: 

α) Τηςπαρ. 18 του άρθρου 18τουν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ ΑΊ 07). 

β)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο 1 του π.δ. 63/2005 (Α'98). 

γ) Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α 143), 
όπως ισχύει. 

δ) Των άρθρων 13 έως 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις 
(Α'45), όπως ισχύει. 

ε) Του π.δ. 105/2014 «Οργανισμός του Υπουργείου 
Εσωτερικών» (ΑΊ72) [διόρθωση σφαλμάτων (ΑΊ 93)], 
όπως ισχύει. 


στ) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων (Α' 208). 

ζ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

η) Την ανάγκη εκκαθάρισης και ταυτοποίησης των 
ηλεκτρονικών μητρώων. 

2) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Α) Συστήνουμε και συγκροτούμε στο Υπουργείο Εσωτε¬ 
ρικών Ομάδα Εργασίας για την εκκαθάριση και ταυτοποίη¬ 
ση των ηλεκτρονικών μητρώων, αποτελούμενη από τους: 

1. Θεόδωρο Οικονόμου, Γενικό Διευθυντή Ηλεκτρονι¬ 
κής Διακυβέρνησης και Εκλογών του Υπουργείου Εσω¬ 
τερικών, ως Συντονιστή. 

2. Μύρωνα Γουρλή, ειδικό σύμβουλο πληροφορικής 
στο Γραφείου Υπουργού Εσωτερικών. 

3. Ουρανία Σταυροπούλου, Προϊσταμένη της Διεύθυν¬ 
σης Αστικής και Δημοτικής Κατάστασης του Υπουργείου 
Εσωτερικών, ως μέλος. 

4. Παναγιώτη Σκιαδά, Προϊστάμενο της Διεύθυνσης 
Εκλογών του Υπουργείου Εσωτερικών, ως μέλος. 

5. Αγγελο Κουλό, Προϊστάμενο του Τμήματος Σχε- 
διασμού, Ανάπτυξης και Υποστήριξης Πληροφοριακών 
Συστημάτων της Διεύθυνσης Ηλεκτρονικής Διακυβέρ¬ 
νησης του Υπουργείου Εσωτερικών, ως μέλος. 

6. Μαργαρίτα Καπανίρη, Προϊσταμένη του Τμήματος 
Πληροφοριακών Συστημάτων Αποκεντρωμένων Διοική¬ 
σεων και ΟΤΑ της Διεύθυνσης Ηλεκτρονικής Διακυβέρ¬ 
νησης του Υπουργείου Εσωτερικών, ως μέλος. 

7. Αθανάσιο Παπανικολάου, Προϊστάμενο τουΤμήμα- 
τος Εκλογικών Καταλόγων της Διεύθυνσης Εκλογών του 
Υπουργείου Εσωτερικών, ως μέλος. 

8. Ιωάννη Παρασκευά, υπάλληλο του Τμήματος Ανά¬ 
πτυξης και Υποστήριξης Μηχανογραφικών Εφαρμο- 

γών της Διεύθυνσης Ηλεκτρονικής Διακυβέρνησης του 
Υπουργείου Εσωτερικών, ως μέλος. 

9. Κωνσταντίνο Μπαλιωτη, υπάλληλο του Τμήματος 
Ανάπτυξης και Υποστήριξης Μηχανογραφικών Εφαρ¬ 
μογών της Διεύθυνσης Ηλεκτρονικής Διακυβέρνησης 
του Υπουργείου Εσωτερικών, ως μέλος 

10. Φωτεινή Χατζηευθυμιάδη, υπάλληλο του Τμήματος 
Ανάπτυξης και Υποστήριξης Μηχανογραφικών Εφαρμο¬ 
γών της Διεύθυνσης Ηλεκτρονικής Διακυβέρνησης του 
Υπουργείου Εσωτερικών, ως μέλος. 

Β) Για την υποβοήθηση του έργου της Ομάδας Εργα¬ 
σίας, ορίζεται ως γραμματέας ο 

1. Εμμανουήλ Λεντής, υπάλληλοςτουΤμήματοςΑστι- 
κής και Δημοτικής Κατάστασηςτης Διεύθυνσης Αστικής 
και Δημοτικής Κατάστασης του Υπουργείου Εσωτερικών. 

Γ) Έργο της Ομάδας Εργασίας είναι: 

α) Ο σχεδιασμός και η εφαρμογή μεθοδολογίας για την 
εκκαθάριση των ηλεκτρονικών μητρώων του Υπουργεί¬ 
ου Εσωτερικών, η οποία θα ξεκινήσει μετά την έναρξη 
παραγωγικής λειτουργίας του πληροφοριακού συστήμα¬ 
τος Μητρώου Πολιτών, με σκοπό την επιβεβαίωση της 
ορθότητας της καταχωρισμένης σε αυτά πληροφορίας, 
την απαλοιφή των διπλών ή/και πολλαπλών εγγραφών, 
τη διόρθωση τυχόν σφαλμάτων και τη βελτίωση της 
ποιότητας της καταχωρισμένης πληροφορίας. Για το 
σκοπό αυτό η Επιτροπή εξουσιοδοτείται να ελέγξει και 
ενδεχομένως να επανακαθορίσει, σε συνεργασία με την 
ΕΠΠΕ του έργου τις αναγκαίες λειτουργικές προδιαγρα- 
φέςτου αντίστοιχου υποσυστήματος που αναπτύσσεται 
στο πλαίσιο του έργου. 

β) Η εισήγηση αλλαγών που θα οδηγήσουν στην ολο¬ 
κλήρωση των υποκείμενων διαδικασιών και την ενίσχυ¬ 
ση των πληροφοριακών ροών ανάμεσα σε διαφορετικές 
οργανικές μονάδες του Υπουργείου. 

γ) Η εισήγηση προς αρμόδιο όργανο του Υπουργείου 
Εσωτερικών για τη δημιουργία μηχανισμού εκκαθάρισης 
και ταυτοποίησης ηλεκτρονικών μητρώων του Δημόσιου 
Τομέα, μέσω συγκρίσεων και διασταυρώσεων των πλη¬ 
ροφοριακών δεδομένων που είναι καταχωρισμένα σε 
αυτά, όπως είναι το φορολογικό μητρώο φυσικών προ¬ 
σώπων, το μητρώο κοινωνικής ασφάλισης, το μητρώο 
ταυτοτήτων και διαβατηρίων κ.ά. Ο μηχανισμός αυτός 
θα πρέπει να εξασφαλίζει στο διηνεκές ότι η πληροφο¬ 
ρία που τηρείται στα βασικά ηλεκτρονικά μητρώα του 
κράτους είναι συνεπής, ακριβής και επικαιροποιημένη. 

Η παραπάνω δραστηριότητα θα ασκηθεί μετά την ολο¬ 
κλήρωση της εκκαθάρισης των βασικών ηλεκτρονικών 
μητρώων του Υπουργείου Εσωτερικών και σε συνεργα¬ 
σία με αρμόδια στελέχη των κατά περίπτωση φορέων, τα 
οποία θα οριστούν για το σκοπό αυτό από αρμόδιο όρ¬ 
γανο των οικείων φορέων και τα οποία θα συμμετέχουν 
στις εργασίες της Ομάδας μετά από σχετική πρόσκληση 
του συντονιστή αυτής. 

Δ) Η Ομάδα Εργασίας θα συνεδριάζει εντός του κανο¬ 
νικού ωραρίου λειτουργίας των δημόσιων υπηρεσιών ή 
σε χρόνο που καλύπτεται από υπερωριακή απασχόληση. 

Ε) Η θητεία της Ομάδας Εργασίας ορίζεται μέχρι την 
ολοκλήρωση του έργου της. 


ΣΤ) Οι με αρ. πρωτ. 1120/18.2.2016 και 1121 /18.2.2016 
αποφάσεις μας ανακαλούνται. 

Ζ) Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ.Α 44656/2521 (2) 

Καθορισμός κομίστρου ορισμένων διαδρομών 
με επιβατηγό δημόσιας χρήσης (Ε.Δ.Χ.) αυτοκί¬ 
νητα στην Περιφερειακή Ενότητα Θεσσαλονίκης. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Την παράγραφο 2 του άρθρου 105 του ν.4070/2012 
(Α’ 82) «Ρυθμίσεις Ηλεκτρονικών Επικοινωνιών, Μεταφο¬ 
ρών, Δημοσίων Έργων και άλλες διατάξεις». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
όπως κυρώθηκε με το άρθρο πρώτο του π.δ. 63/2005 
(Α’ 98). 

3. Το άρθρο 4 του π.δ. 123/2016 (Α’ 208) «Ανασύσταση 
και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

4. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Την υπ' αριθμ. οικ 4402/88/23-01-2017 (Β' 127) 
κοινή απόφαση του Πρωθυπουργού και του Υπουργού 
Υποδομών και Μεταφορών «Καθορισμός αρμοδιοτή¬ 
των Υφυπουργού Υποδομών και Μεταφορών Νικόλαου 
Μαυραγάνη». 

6. Την υπ'αριθμ. οικ.20871/21 -03-2017 κοινή απόφα¬ 
ση του Πρωθυπουργού και του Υπουργού Υποδομών και 
Μεταφορών «Διορισμός Γενικού Γραμματέα του Υπουρ¬ 
γείου Υποδομών και Μεταφορών». 

7. Τα υπ' αριθμ. 5692/11 -05-2017 και 5707/12-07-2017 
αιτήματα του Σωματείου Ιδιοκτητών Επιβατηγών αυτο¬ 
κινήτων ΤΑΞΙ Θεσσαλονίκης «Ο ΕΡΜΗΣ» για τον καθορι¬ 
σμό συγκεκριμένου κομίστρου για ορισμένες διαδρομές 
Ε.Δ.Χ.-ΤΑΞΙ αυτοκινήτων στην Περιφερειακή Ενότητα 
Θεσσαλονίκης. 

8. Την ανάγκη καθορισμού συγκεκριμένου κομίστρου 
για ορισμένες διαδρομές με Ε.Δ.Χ.-ΤΑΞΙ αυτοκίνητα στην 
Περιφερειακή Ενότητα Θεσσαλονίκης για την καλύτερη 
εξυπηρέτηση των επιβατών. 

9. Το γεγονός ότι από τις ρυθμίσεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Καθορίζουμε το κόμιστρο στο ποσό των 20,00 € 
(τιμολόγιο 1) και στο ποσό των 28,00 € (τιμολόγιο 2 για 
τις ώρες 00:00’ έως 05:00') για διαδρομές που εκτελού- 
νται με Ε.Δ.Χ.-ΤΑΞΙ αυτοκίνητα με σημείο έναρξης τον 
Διεθνή Κρατικό Αερολιμένα Θεσσαλονίκης «ΜΑΚΕΔΟ¬ 
ΝΙΑ» και σημείο λήξης οποιοδήποτε σημείο στην Π.Ε. 
Θεσσαλονίκης που περικλείεται εντός της περιοχής 
που οριοθετείται από τις οδούς Αγίας Σοφίας- Ολυμπι- 
άδος- Ηφαιστείωνος- Αγίου Δημητρίου- Δραγουμά- 
νου- Μαργαροπούλου- Αγίων Πάντων- Γιαννιτσών- Στ. 
Βουτυρά-Σταθμού- Καρατάσου- Ναυάρχου Κουντουριώ- 
του- Λεωφόρο Νίκης, και αντίστροφα. 

2. Για διαδρομές που εφαρμόζεται τιμολόγιο 1 και 
2 (ώρα έναρξης και λήξης είναι νωρίτερα ή αργότερα 
από τις 05:00’ ή τις 00:00’), εισπράττεται το τιμολόγιο 
της ώρας λήξης της διαδρομής. 

3. Στο κόμιστρο της παραγράφου 1 συμπεριλαμβά- 
νεται: 

α. Φόρος Προστιθέμενης Αξίας (Φ.Π.Α.) 

β. το δικαίωμα εκκίνησης (πτώση σημαίας) 

γ. οι ειδικές επιβαρύνσεις της μεταφοράς αποσκευ¬ 
ών των επιβατών, της προσαύξησης λόγω επιβίβασης ή 
αποβίβασης επιβάτη σε αεροδρόμιο και τυχόν διόδια. 

Κατά τα λοιπά εφαρμογή έχει η υπ' αριθμ. Α 54501/ 
5518/28-01-2014 (Β' 227) υπουργική απόφαση, όπως 
ισχύει. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 124865/1918 (3) 

Καθιέρωση υπερωριακής εργασίας με αμοιβή 
κατά τις απογευματινές και νυχτερινές ώρες κα¬ 
θώς και Κυριακές και εξαιρέσιμες ημέρες Β' εξα¬ 
μήνου 2017, για τους υπαλλήλους της Περιφέρει¬ 
ας Δυτικής Μακεδονίας (Έδρα) και ΠΕ Κοζάνης. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του π.δ. 146/2010 «Οργανισμός της 
Περιφέρειας Δυτικής Μακεδονίας» και όπως αυτό τρο¬ 
ποποιήθηκε και ισχύει. 

3. Τις διατάξεις του άρθρου 20 του ν. 4354/2015 (ΦΕΚ 
176/τ.Α/16-12-2015) «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 


κών στόχων και διαρθρωτικών μεταρρυθμίσεων» όπως 
τροποποιήθηκε και ισχύει. 

4. Την εγκύκλιο του Γενικού Λογιστηρίου του Κράτους 
με αριθμ. 2/31029/ΔΕΠ/6-5-2016 (ΑΔΑ:ΩΛ9ΣΗ-0ΝΜ) 
«Παροχή οδηγιών για την εφαρμογή των διατάξεων του 
κεφ. Β' του ν. 4354/2015 (ΦΕΚ 176/τ.Α')». 

5. Την υπ' αριθμ. πρωτ. 56004/2837/18-11-2011 (ΦΕΚ 
2742/τ.Β/25-11-2011) απόφαση του Περιφερειάρχη 
Δυτικής Μακεδονίας «Καθιέρωση ωραρίου εργασίας 
σε 24ωρη βάση καθώς και κατά τις Κυριακές και εξαιρέ¬ 
σιμες ημέρες του έτους για την αντιμετώπιση εκτάκτων 
αναγκών της Δ/νσηςΤεχνικών Έργων, των τμημάτων Συ¬ 
γκοινωνιακών Έργων της Έδρας και των Περιφερειακών 
Ενοτήτων». 

6. Την υπ’ αριθμ. πρωτ. 73942/41 74 (ΦΕΚ 3575/τ.Β/ 
31-12-2014) απόφαση της Γ.Γ. Αποκεντρωμένης Διοίκη¬ 
σης Ηπείρου - Δυτικής Μακεδονίας «Καθορισμός ωραρί¬ 
ου εργασίας σε 24ωρη βάση καθώς και κατά τις Κυριακές 
και εξαιρέσιμες ημέρες υπαλλήλων Δ/νσης Αγροτικής 
Οικονομίας και Κτηνιατρικής ΠΕ Κοζάνης/Τμήμα Κτηνι¬ 
ατρικής για το έτος 2015». 

7. Την υπ'αριθμ. πρωτ. 84898/21-6-2017(ΦΕΚ2216/τ.Β/ 
29-6-2017) απόφαση του Συντονιστή της Αποκεντρω¬ 
μένης Διοίκησης Ηπείρου-Δυτικής Μακεδονίας «Κα¬ 
θορισμός ωραρίου εργασίας σε 24ωρη βάση κατά τις 
εργάσιμες, Κυριακές και εξαιρέσιμες ημέρες υπαλλήλων 
της Δ/νσης Δημόσιας Υγείας και Κοινωνικής Μέριμνας ΠΕ 
Κοζάνης της Περιφέρειας Δυτικής Μακεδονίας». 

8. Την υπ’ αριθμ. 84896/21-6-2017 (ΦΕΚ 2216/τ.Β/ 
29-6-2017)Τροποποίηση της υπ' αριθμ. 44605/31-3-2017 
(ΦΕΚ 1281 /τ.Β/12-4-2017) απόφασης, περί «Καθορισμού 
ωραρίου εργασίας σε 24ωρη βάση και κατά τις Κυριακές 
και εξαιρέσιμες ημέρες υπαλλήλων της Διεύθυνσης Κτη¬ 
νιατρικής (Έδρα) της Περιφέρειας Δυτικής Μακεδονίας», 
ως προς τον ΚΑΕ και τα ποσά της κάλυψης δαπάνης της 
πίστωσης. 

9. Την ανάγκη κάλυψης έκτακτων υπηρεσιακών ανα¬ 
γκών του συνόλου σχεδόν των Υπηρεσιών της Περιφέ¬ 
ρειας Δυτικής Μακεδονίας. 

10. Το γεγονός ότι η προκαλούμενη δαπάνη, ύψους 
143.930,00 ευρώ για τους υπαλλήλους της Έδρας, θα 
καλυφθεί από τις πιστώσεις των ΚΑΕ 0511 και 0512 και 
ειδικού φορέα 073 και η προκαλούμενη δαπάνη, ύψους 
120.800,00 ευρώ για τους υπαλλήλους της ΠΕ Κοζάνης, 
θα καλυφθεί από τις πιστώσεις των ΚΑΕ 0511 και 0512 και 
ειδικού φορέα 072 σε βάρος του προϋπολογισμού έτους 
2017, για την πληρωμή των υπερωριών Β' εξαμήνου των 
ανωτέρω υπαλλήλων, αποφασίζουμε: 

Εγκρίνουμε την καθιέρωση υπερωριακής εργασίας 
(απογευματινής) καθ’ υπέρβαση της υποχρεωτικής, μέ¬ 
χρι εκατόν είκοσι (120) ώρες ανά υπάλληλο και για τις Δ/ 
νοείς που έχουν απόφαση λειτουργίας σε 24ωρη βάση, 
καθώς και Κυριακές και εξαιρέσιμες, επιπλέον μέχρι ενε¬ 
νήντα έξι (96) ώρες για τις νυχτερινές και μέχρι ενενήντα 
έξι (96) ώρες για τις Κυριακές και εξαιρέσιμες ημέρες 
ανά υπάλληλο, όπως επίσης και για τους οδηγούς Περι¬ 
φερειάρχη και Αντιπεριφερειάρχη Π Ε Κοζάνης, για το 
Β' εξάμηνο 2017, για τους υπαλλήλους της Περιφέρειας 
Δυτικής Μακεδονίας (Έδρα και ΠΕ Κοζάνης). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2641/28.07.2017 


Ορίζουμε ότι: 

Α) Ο αριθμός του προσωπικού της Περιφέρειας Δυτι¬ 
κής Μακεδονίας (Έδρα) και ΠΕ Κοζάνης που θα απασχο¬ 
ληθεί υπερωριακά είναι διακόσιοι σαράντα ένας (241) 
υπάλληλοι. 

Β) Οι ώρες απογευματινής απασχόλησης των υπαλ¬ 
λήλων θα είναι στο σύνολο τους είκοσι οκτώ χιλιάδες 
εννιακόσιες είκοσι (28.920). 

Γ) Οι ώρες απασχόλησης νυχτερινής, ή Κυριακών και 
εξαιρέσιμων θα είναι στο σύνολο τους εννέα χιλιάδες 
είκοσι τέσσερις (9.024). 

Ο Π ροϊστάμενος της κάθε υπηρεσίας της Περιφέρειας 
Δυτικής Μακεδονίας στις αρχές κάθε μήνα θα εκδίδει 
απόφαση συγκρότησης συνεργείου υπερωριακής απα¬ 
σχόλησης, στην οποία θα αναφέρονται ονομαστικά οι 
συμμετέχοντες υπάλληλοι ή ειδικοί σύμβουλοι - ειδικοί 


συνεργάτες - επιστημονικοί συνεργάτες, καθώς και τα 
σαφή και συγκεκριμένα στοιχεία που δικαιολογούν την 
εργασία πέραν του κανονικού ωραρίου, ενώ στις αρχές 
του επόμενου μήνα θα εκδίδεται βεβαίωση με τις πραγ- 
ματοποιηθείσες υπερωρίες για τον προηγούμενο μήνα 
ανά υπάλληλο ή ειδικό σύμβουλο - ειδικό συνεργάτη - 
επιστημονικό συνεργάτη. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα ανα¬ 
γράφεται η ώρα έναρξης και η ώρα αποχώρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 12 Ιουλίου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

